b"\n_START_ARTICLE_\nTerrisseria Arp\xc3\xad\n_START_SECTION_\nDescripci\xc3\xb3\n_START_PARAGRAPH_\nEs tracta d'una casa urbana amb diversos pisos d'habitatges; la planta baixa \xc3\xa9s utilitzada per a comer\xc3\xa7. La fa\xc3\xa7ana mant\xc3\xa9 un esquema sim\xc3\xa8tric de composici\xc3\xb3 amb una balconada de balustrada de terrissa on hi ha decoraci\xc3\xb3 zoomorfa i vegetal en els l\xc3\xadmits de les balconeres del pis fet amb arrebossats. Al pis superior ornamentaci\xc3\xb3 amb elements cer\xc3\xa0mics (m\xc3\xa8nsules, flors de lis...) de la f\xc3\xa0brica Arp\xc3\xad. Damunt dels balcons hi figuren dos rats penats de cer\xc3\xa0mica vidriada. A la paret del carrer Sant Medir hi ha restes d'ornamentaci\xc3\xb3 similar que consta de dos medallons cer\xc3\xa0mics amb escultures d'un bust de dona i un altre d'un home vestit a la manera dels nobles del segle XVIII.\n_START_SECTION_\nHist\xc3\xb2ria\n_START_PARAGRAPH_\nL'any 1882 es demana una llicencia d'obres pel ceramista Arp\xc3\xad i Sagu\xc3\xa9s. Els pl\xc3\xa0nols de la llicencia corresponen a la composici\xc3\xb3 de finestres de l'edifici en llur fa\xc3\xa7ana a la pla\xc3\xa7a Octavi\xc3\xa0 per\xc3\xb2 no contenen la decoraci\xc3\xb3 de cer\xc3\xa0mica i balustrada que d\xc3\xb3na car\xc3\xa0cter a l'edifici. Antigament fou destinat a f\xc3\xa0brica de cer\xc3\xa0mica amb un forn i un assecador i amb un habitatge unifamiliar en un dels pisos."